《登飞泉寺》
宋代·吴革

石磴盘空逼汉槎，凭栏睇盼渺天涯。穹窿巧凿三千界，瀑泻狂飞百里家。

歌鸟当檐喧丽日，薰风拂座舞岩花。不须更觅蓬莱胜，此地登临亦足誇。

作者简介：（?—1127）华州人，字义夫。吴廷祚七世孙。从泾原军，以秉义郎干办经略司公事。使粘罕军，责其贪利败约。归拜閤门宣赞舍人。金人欲立张邦昌，革谋先诛范琼辈，为琼所执，不屈死。